|  |  |  |  |
| --- | --- | --- | --- |
|  |  |  | Α/Α ΕΣΗΔΗΣ: 90190  ΑΔΑ: 9Ι9ΡΩΛΚ-63Ο  ΑΔΑΜ: 20PROC006738193 |
| **ΕΛΛΗΝΙΚΗ ΔΗΜΟΚΡΑΤΙΑ**  ΝΟΜΟΣ ΦΘΙΩΤΙΔΑΣ  ΔΗΜΟΣ ΛΑΜΙΕΩΝ |  |  |  |
| Δ/ΝΣΗ ΥΠΟΔΟΜΩΝ & ΤΕΧΝΙΚΩΝ ΕΡΓΩΝ |  | Έργο: | **«ΣΤΕΓΑΝΟΠΟΙΗΣΗ ΚΛΕΙΣΤΟΥ ΓΥΜΝΑΣΤΗΡΙΟΥ (ΧΑΛΚΙΟΠΟΥΛΕΙΟ)»** |
| ΑΡ. ΜΕΛΕΤΗΣ : 16/2020 |  | Προϋπ.: | 198.279,98€ (245.866,06 € με ΦΠΑ) |
|  |  |  | ΑΡ. ΠΡΩΤ: 18101/20-05- 2020 |
|  |  |  |  |

**Προκήρυξη σύμβασης**

**Τμήμα I : Αναθέτουσα αρχή**

**I.1) Επωνυμία, διευθύνσεις**

Επίσημη επωνυμία: **ΔΗΜΟΣ ΛΑΜΙΕΩΝ/ Δ/ΝΣΗ ΥΠΟΔΟΜΩΝ & ΤΕΧΝΙΚΩΝ ΕΡΓΩΝ,** Ταχ. Διεύθυνση: **Φλέμινγκ & Ερυθρού Σταυρού,** Πόλη: **Λαμία,** Κωδικός nuts: **EL644 Φθιώτιδα,** Ταχ. κωδικός: **35131**, Χώρα: **Ελλάδα (GR).** Αρμόδιος για πληροφορίες: **Ράλλης Παρασκευάς** (Γραμματεία), **Καρτσιώτης Ανέστης,** τηλέφωνο: **2231067033, 2231351059.** Ηλεκτρονικό ταχυδρομείο: [prallis@lamia-city.gr](mailto:prallis@lamia-city.gr) & [a.kartsiotis@lamia-city.gr](mailto:a.kartsiotis@lamia-city.gr), Φαξ: 2231022465.

**I.2) Επικοινωνία**

Τα έγγραφα της σύμβασης είναι διαθέσιμα ηλεκτρονικά στον ειδικό, δημόσια προσβάσιμο χώρο ¨Αναζήτηση Διαγωνισμών Δημοσίων Έργων¨ της πύλης [www.promitheus.gov.gr](http://www.promitheus.gov.gr)

Οι προσφορές ή οι αιτήσεις συμμετοχής πρέπει να υποβάλλονται ηλεκτρονικά στη διεύθυνση: [www.promitheus.gov.gr](http://www.promitheus.gov.gr)

**I.3) Είδος της αναθέτουσας αρχής:** Αρχή τοπικής αυτοδιοίκησης/ΔΗΜΟΣ ΛΑΜΙΕΩΝ

**Τμήμα IΙ : Αντικείμενο/Εύρος της σύμβασης**

**II.1)** **Τίτλος:** **«ΣΤΕΓΑΝΟΠΟΙΗΣΗ ΚΛΕΙΣΤΟΥ ΓΥΜΝΑΣΤΗΡΙΟΥ (ΧΑΛΚΙΟΠΟΥΛΕΙΟ)»**

**II.2)** **Κωδικός κύριου λεξιλογίου CPV:** 45212200-8

**II.3)** **Είδος σύμβασης:** Έργα

**II.4)** **Σύντομη περιγραφή:** Το έργο περιλαμβάνει εργασίες στεγάνωσης του δώματος του κτιρίου του «Χαλκιοπούλειου» Γυμναστηρίου, διευθέτηση ομβρίων υδάτων στο περιβάλλοντα χώρο και κατασκευή στεγάστρων σε εισόδους του κτιρίου.

Ανήκει δε σε έργα κατηγορίας **ΟΙΚΟΔΟΜΙΚΩΝ**.

**II.5) Εκτιμώμενη συνολική αξία:** Αξία χωρίς ΦΠΑ**: 198.279,98** Νόμισμα: **ΕΥΡΩ**

Το ποσό αυτό αναλύεται ως εξής:

Δαπάνη εργασιών: 146.115,75 ευρώ.

Γενικά έξοδα και Όφελος εργολάβου (Γ.Ε.+Ο.Ε. 18%) 26.300,84 ευρώ

Απρόβλεπτα25.862,49 ευρώ (ποσοστό 15% επί της δαπάνης εργασιών και του κονδυλίου Γ.Ε.+Ο.Ε.) που αναλώνονται σύμφωνα με τους όρους του άρθρου 156 παρ. 3.(α) του ν. 4412/2016.

Ο ΦΠΑ 24% ανέρχεται στο ποσό των 44.516,13 ευρώ.

Το ποσό των 185.358,33 ευρώ χωρίς αναθεώρηση και ΦΠΑ αφορά εργασίες κατηγορίας ΟΙΚΟΔΟΜΙΚΩΝ

**II.6) Πληροφορίες σχετικά με τα τμήματα:** Η παρούσα σύμβαση δεν υποδιαιρείται σε τμήματα

**II.7) Τόπος εκτέλεσης:** Κωδικός NUTS: **EL644** Φθιώτιδα**.****Κύριος τόπος ή τοποθεσία εκτέλεσης**: Δημοτική Ενότητα Λαμίας του Δήμου Λαμιέων.

Η διακήρυξη του έργου έχει συνταχθεί κατά το εγκεκριμένο, από την Ε.Α.Α.ΔΗ.ΣΥ. νέο πρότυπο τεύχος διακήρυξης ανοικτής διαδικασίας για τη σύναψη ηλεκτρονικών δημοσίων συμβάσεων έργων μέσω ΕΣΗΔΗΣ, με κριτήριο ανάθεσης την πλέον συμφέρουσα από οικονομική άποψη προσφορά, με βάση την τιμή, Παράρτημα Β΄, έτσι όπως ισχύει σήμερα.

**Τμήμα IΙΙ : Προϋποθέσεις συμμετοχής**

**ΙΙΙ.1) Προϋποθέσεις συμμετοχής:** Η Οικονομική και χρηματοοικονομική επάρκεια ορίζεται στα άρθρα 75 και 76 του Ν.4412/2016 ως ισχύει, ανά κατηγορία της Διακήρυξης (άρθρο 21, Δικαιούμενοι συμμετοχής στη διαδικασία σύναψης σύμβασης). Όσον αφορά την καταλληλότητα για την άσκηση της επαγγελματικής δραστηριότητας, απαιτείται οι οικονομικοί φορείς να είναι εγγεγραμμένοι στο σχετικό επαγγελματικό μητρώο που τηρείται στο κράτος εγκατάστασής τους.

Δικαίωμα συμμετοχής έχουν φυσικά ή νομικά πρόσωπα, ή ενώσεις αυτών που δραστηριοποιούνται σε έργα κατηγορίας **ΟΙΚΟΔΟΜΙΚΩΝ** και που είναι εγκατεστημένα σε:

α) σε κράτος-μέλος της Ένωσης,

β) σε κράτος-μέλος του Ευρωπαϊκού Οικονομικού Χώρου (Ε.Ο.Χ.),

γ) σε τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και

δ) σε τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

Οικονομικός φορέας συμμετέχει είτε μεμονωμένα είτε ως μέλος ένωσης.

Οι ενώσεις οικονομικών φορέων συμμετέχουν υπό τους όρους των παρ. 2, 3 και 4 του άρθρου 19 και των παρ. 1 (ε) και 3 (β) του άρθρου 76 του ν. 4412/2016.

Δεν απαιτείται από τις εν λόγω ενώσεις να περιβληθούν συγκεκριμένη νομική μορφή για την υποβολή προσφοράς. Σε περίπτωση που η ένωση αναδειχθεί ανάδοχος η νομική της μορφή πρέπει να είναι τέτοια, που να εξασφαλίζεται η ύπαρξη ενός και μοναδικού φορολογικού μητρώου για την ένωση (πχ κοινοπραξία).

**ΙΙΙ.2) Λόγοι αποκλεισμού:** Σύμφωνα με το άρθρο 73 του Ν.4412/2016 όπως έχει τροποποιηθεί και ισχύει και το άρθρο 22 της διακήρυξης**.**

**ΙΙΙ.3) Κριτήρια επιλογής:** Οι προσφέροντες που είναι εγκατεστημένοι στην Ελλάδα υποβάλλουν βεβαίωση εγγραφής στο Μ.Ε.Ε.Π για έργα κατηγορίας **ΟΙΚΟΔΟΜΙΚΩΝ (198.279,08€).** Οι προσφέροντες που είναι εγκατεστημένοι σε λοιπά κράτη μέλη της Ευρωπαϊκής Ένωσης προσκομίζουν τις δηλώσεις και πιστοποιητικά που περιγράφονται στο Παράρτημα ΧΙ του Προσαρτήματος Α του ν.4412/2016.

**ΙΙΙ.4) Εγγύηση Συμμετοχής :** Για την συμμετοχή στον διαγωνισμό απαιτείται α) η κατάθεση εγγυητικής επιστολής συμμετοχής, ποσού **2.000,00** ευρώ, με ισχύ τουλάχιστον δέκα (10) μηνών και τριάντα (30) ημερών, από την καταληκτική ημερομηνία υποβολής των προσφορών (λήξη εγγυητικής **22/05/2021)** β) το Τυποποιημένο Έντυπο Υπεύθυνης Δήλωσης (ΤΕΥΔ), σύμφωνα με την παρ. 4 του άρθρου 79 του Ν. 4412/2016, όπως αυτό τυποποιήθηκε και εγκρίθηκε με την 158/2016 απόφαση της Ε.Α.Α.ΔΗ.ΣΥ.(ΦΕΚ Β΄ 3698/16- 11-2016).

**ΙΙΙ.5) Κριτήρια ανάθεσης:** είναι η πλέον συμφέρουσα από οικονομική άποψη προσφορά μόνο βάσει τιμής (χαμηλότερη τιμή)

**Τμήμα IV : Διαδικασία/διοικητικές πληροφορίες**

**IV.1) Διαδικασία Ανάθεσης:** Ανοικτή διαδικασία.

**IV.2) Διάρκεια σύμβασης:** Διάρκεια σε ημέρες: διακόσιες δέκα (120)

**IV.3) Απαγορεύονται οι εναλλακτικές προσφορές**

**IV.4) Ημερομηνία λήξης της προθεσμίας υποβολής των προσφορών: 22η Ιουνίου 2020 (22/06/2020)**, ημέρα **Δευτέρα.** Ώρα λήξης της υποβολής προσφορών ορίζεται η **23:30 μ.μ.** (Γίνεται δεκτή ΜΟΝΟ η ηλεκτρονική υποβολή προσφορών)

**IV.5) Φάκελοι προσφορών:** Οι προσφορές υποβάλλονται από τους ενδιαφερόμενους ηλεκτρονικά, μέσω της διαδικτυακής πύλης [www.promitheus.gov.gr](http://www.promitheus.gov.gr) του ΕΣΗΔΗΣ. Εντός τριών 3 εργάσιμων ημερών από την ηλεκτρονική υποβολή προσκομίζεται υποχρεωτικά από τον οικονομικό φορέα στην αναθέτουσα αρχή, σε έντυπη μορφή και σε σφραγισμένο φάκελο, η πρωτότυπη εγγυητική επιστολή συμμετοχής.

**IV.6) Χρόνος ισχύος προσφορών:** Κάθε υποβαλλόμενη προσφορά δεσμεύει τον συμμετέχοντα στον διαγωνισμό, για διάστημα δέκα (10) μηνών, από την καταληκτική ημερομηνία υποβολής των προσφορών.

**IV.7) Ημερομηνία και ώρα ηλεκτρονικής αποσφράγισης των προσφορών ορίζεται η: 26/06/2020**, ημέρα **Παρασκευή** και ώρα **10:00π.μ.**

**IV.8) Πληροφορίες για τα εξουσιοδοτημένα άτομα και τη διαδικασία αποσφράγισης προσφορών:** Επιτροπή διαγωνισμού έργου.

**IV.9) Γλώσσα Διαδικασίας:** Οι προσφορές και τα περιλαμβανόμενα σε αυτές στοιχεία, καθώς και τα αποδεικτικά έγγραφα συντάσσονται στην ελληνική γλώσσα ή συνοδεύονται από επίσημη μετάφραση τους στην ελληνική γλώσσα.

**Τμήμα V: Πρόσθετες πληροφορίες**

**V.1) Χρηματοδότηση:** Το έργο χρηματοδοτείται από πιστώσεις ΣΑΤΑ Π.Ε. και είναι εγγεγραμμένο στον προϋπολογισμό του Δήμου με κωδικό έργου K.A. 30.7331.0048. Για την παρούσα διαδικασία έχει εκδοθεί η Απόφαση Δημάρχου με αρ. πρωτ. 16832/11-05-2020 (ΑΔΑΜ: 20REQ006680382 ΑΔΑ: ΩΣ73ΩΛΚ-3Δ3) για την ανάληψη υποχρέωσης/έγκριση δέσμευσης πίστωσης 150.000,00 ευρώ για το έτος 2020.

Δεν προβλέπεται η χορήγηση προκαταβολής στον Ανάδοχο.

**V.2)** **Διαδικασίες προσφυγής**: Κατά πράξης ή παράλειψης της αναθέτουσας αρχής υποβάλλεται προδικαστική προσφυγή ενώπιον της ΑΕΠΠ, η οποία κατατίθεται ηλεκτρονικά βάσει του τυποποιημένου εντύπου και μέσω της λειτουργικότητας «Επικοινωνία».

Η παρούσα θα δημοσιευθεί στον Ελληνικό Τύπο, σύμφωνα με το άρθρο 66 ν. 4412/2016 και θα αναρτηθεί στο πρόγραμμα “Διαύγεια” diavgeia.gov.gr.

**Το αποτέλεσμα της δημοπρασίας θα εγκριθεί από την Οικονομική Επιτροπή του Δήμου Λαμιέων.**

Λαμία, 19-05-2020

Ο ΔΗΜΑΡΧΟΣ ΛΑΜΙΕΩΝ

Καραΐσκος Ευθύμιος